Herbert Birchenough

Herbert Birchenough (født 21. september 1874 i Haslington, England, død 28. februar 1942 i Newcastle-under-Lyme, England) var en engelsk fotballkeeper.

 Karriere som spiller 
Birchenough, som var født i Haslington, startet karrieren ved å spiller for lag i amatørligaen, som Haslington, Crewe Hornets, Nantwich Town, Sandbach St.Mary's og Audley, før han gikk til Burslem Port Vale i oktober 1897. (engelsk) Han etablerte seg raskt som førstevalg som keeper, og bidro til klubbens seier i Staffordshire Senior Cup i 1898. Port Vale gikk over fra Midland League til Football League Second Division i 1898/99-sesongen, og Birchenoughs innsats for laget i FA-cupseieren over Sheffield United var en betydelig faktor for klubbens innsats for gjenopptakelse i Football League.(engelsk) Etter 24 kamper i liga og cup i sesongen 1898-99, ble han i januar 1900 solgt til Glossop for £250, for å avhjelpe Port Vales finansielle situasjon. Glossop endte sist i Football League First Division, og hadde plasseringer på henholdsvis femte- og åttendeplass i ligaens andredivisjon de to etterfølgende sesongene. Birchenough gikk til Manchester United, hvor han spilte i 25 liga- og cupcamper i sesongen 1902-03. Han spilte senere for Crewe Alexandra i West Midlands Regional League.

 Meritter 
Burslem Port Vale
 Staffordshire Senior Cup (1): 1898

 Referanser 

Kategori:Engelske fotballspillere
Kategori:Fotballspillere for Crewe Alexandra FC
Kategori:Fotballspillere for Manchester United FC
Kategori:Fotballspillere for Port Vale FC
Kategori:Personer fra distriktet Cheshire East
Kategori:Fødsler i 1874
Kategori:Dødsfall i 1942